Sedert die ontstaan van die eerste geregistreerde Ile de France kudde in Suid-Afrika, het ‘n aantal merkwaardige kenmerke van die ras alombekend geword. Die Ile de France is 'n groot, gladde lyf, poenskop vleisskaap, wat oor die vermoë beskik om “buite-seisoen” te teel en maak dit dus moontlik om elke 7-8 maande te laat lam wat in die praktyk 1,3 dragtigheid per ooi per jaar beteken. Die ras is bekend vir sy hoë vrugbaarheid en goeie moeder eienskappe, beskik oor uitstekende groei vermoë en is bekend vir sy unieke karkas eienskappe.